อยากถามคุณครับว่า Fordyce spot ที่อัณฑะจะมีได้ถึงตรงไหน สามารถมีถึงจุดใต้อัณฑะที่ติดกับช่วงส่วนที่ไปรูทวารได้หรือไม่ และ Fordyce spot สามารถมีรูปร่างอื่นนอกจากเป็นจุดได้ไหมครับ ทรงอาจจะเหมือนสองจุดเชื่อมกันได้ไหมครับ รวมทั้งอาจจะรู้สึกระคายหลังสัมผัสเหมือนสัมผัสสิวได้ไหมครับ?
สวัสดีค่ะ งาน,Fordyce spot คือต่อมไขมัน ที่พบบริเวณผิวหนังที่ไม่มีขน ซึ่งมีลักษณะคือ เป็นเม็ดหรือตุ่มนูนเล็กๆ สีขาว หรือเหลืองอ่อน รูปร่างอาจกลม รี หรือขอบหยึกหยักก็ได้ค่ะ พบได้ที่ตำแหน่งต่างๆ เช่น ผิวหนังของถุงอัณฑะ โดยสามารถพบบริเวณใดก็ได้ของถุงอัณฑะ นอกจากนี้ ก็อาจพบที่องคชาต หรือในอวัยวะเพศหญิงก็พบได้ รวมถึงที่กระพุ้งแก้มและริมฝีปาก ต่อมไขมันนี้อาจพบเม็ดเดียวหรือหลายเม็ด ไม่มีอาการคัน ไม่เจ็บ ไม่ทำให้ระคายเคืองอะไร ดังนั้น จึงไม่จำเป็นต้องรักษาหากไม่แน่ใจว่าตุ่มที่มีอยู่ที่หนังหุ้มอัณฑะเป็นอะไร ก็ควรไปพบแพทย์เพื่อตรวจวินิจฉัยค่ะ เพราะอาจเป็นอื่นๆ ก็ได้ เช่น ก้อนเนื้องอกของผิวหนังหรือเนื้อเยื่อใต้ผิวหนังชนิดต่างๆ ผื่นจากการแพ้หรือระคายเคือง หูดหงอนไก่ เป็นต้น